หุ้น,ทองคำสหรัฐปิดลบ-น้ำมันพุ่ง
ดาวโจนส์ปิดลบ 68.93 จุด กังวลไวรัสเดลตา ด้านราคาน้ำมันพุ่ง 95 เซนต์ ขณะที่ทองคำลง 5 ดอลลาร์
9 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,031.07 จุด ลดลง 68.93 จุด หรือ -0.20% ดัชนี เอสแอนด์พี 500 ปิดที่ 4,514.07 จุด ลดลง 5.96 จุด หรือ -0.13% ดัชนี แนสแดค ปิดที่ 15,286.64 จุด ลดลง 87.69 จุด หรือ -0.57%ดัชนีดาวโจนส์ตลาดหุ้นนิวยอร์กปิดลบติดต่อกันเป็นวันที่ 3 เมื่อวันที่ 8 ก.ย. นักลงทุนยังคงกังวลว่าการแพร่ระบาดของไวรัสโควิด-19 สายพันธุ์เดลตาจะส่งผลกระทบต่อการฟื้นตัวของเศรษฐกิจสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม เพิ่มขึ้น 95 เซนต์ ปิดที่ 69.30 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 91 เซนต์ ปิดที่ 72.60 ดอลลาร์ต่อบาร์เรล ได้แรงหนุนจากรายงานที่ว่า การฟื้นฟูกำลังการผลิตน้ำมันในอ่าวเม็กซิโกเป็นไปอย่างล่าช้า หลังได้รับผลกระทบจากพายุเฮอริเคนไอดาราคาทองคำโคเม็กซ์งวดส่งมอบเดือนธันวาคม ลดลง 5.00 ดอลลาร์ ปิดที่ 1,793.50 ดอลลาร์ต่อออนซ์